Държавен вестник, бр. 97, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  97
академия на науките, съвместно с басейновите 
дирекции могат да изберат да приложат СКОС 
за матрица, различна от посочените в чл. 3а, 
или според случая – СКОС за биота-таксон, 
различен от посочените в приложение № 2, 
част А. Прилагането на тези СКОС следва да 
се основава на резултати от научни разработки 
и/или технически ръководства.
(2) В случаите по ал. 1 се прилага съот­
ветният СКОС, определен в приложение № 2, 
част А, или ако няма включен стандарт за 
матрицата или биота-таксона, се определя 
стандарт за качество на околната среда, който 
предлага най-малко същото ниво на защита 
като СКОС, съгласно приложение № 2, част А.
(3) Алинея 1 се прилага само когато методът 
за анализ, използван за избраната матрица 
или биота-таксон, изпълнява минималните 
критерии съгласно чл. 84 от Наредба № 1 от 
2011 г. за мониторинг на водите (обн., ДВ, 
бр. 34 от 2011 г.; изм. и доп., бр. 22 и 44 от 
2013 г. и бр. 60 от 2014 г.).
(4) Когато минималните критерии по 
ал. 3 не са изпълнени по отношение на нито 
една матрица, ИАОС/ИО гарантира, че мо­
ниторингът се провежда при използването 
на най-добрите налични техники, които не 
водят до прекомерни разходи, и че методът 
за анализ работи поне толкова добре, колкото 
наличният метод за матрицата по чл. 3а за 
съответното вещество.
Чл. 3в. Когато като резултат от измерени 
или прогнозни концентрации или емисии е 
идентифициран потенциален риск от силно 
излагане на вредни въздействия за водната 
среда или чрез нея при прилагане на СКОС 
за биота или седимент ИАОС/ИО съвместно 
с басейновите дирекции осигуряват извърш­
ването и на мониторинг на повърхностните 
води и прилагат стандартите за максимално 
допустима концентрация (МДК – СКОС) 
съгласно приложение № 2, част А, където 
такива стандарти са установени.
Чл. 3г. Когато изчислената средна стойност 
съгласно чл. 85 от Наредба № 1 от 2011 г. за 
мониторинг на водите от измерване, про­
ведено посредством най-добрата налична 
техника, която не води до прекомерни раз­
ходи, е определена като „по-ниска от прага 
на количествено определяне“, а прагът на 
количествено определяне на тази техника е 
над СКОС, резултатът за веществото, което 
се изследва, не се взема предвид при оце­
няването на общото химично състояние на 
съответното водно тяло.
Чл. 3д. За веществата, за които се прилага 
СКОС за седимент и/или биота, мониторин­
гът на веществото в съответната матрица се 
извършва поне веднъж годишно, освен ако 
техническите знания и експертната преценка 
оправдават друг интервал.
Чл. 3е. (1) При актуализиране на плановете 
за управление на речните басейни (ПУРБ) съ­
гласно чл. 159, ал. 1 ЗВ басейновите дирекции 
включват следната информация:
1. таблица, представяща границите на ко­
личествено определяне на прилаганите методи 
за анализ и информация за изпълнението 
на тези методи във връзка с минималните 
критерии съгласно чл. 84 от Наредба № 1 от 
2011 г. за мониторинг на водите;
2. за веществата, за които се прилага чл. 3б:
а) причините и основанията за прилага­
нето на чл. 3б;
б) където е приложимо – установените 
алтернативни СКОС; доказателства, че тези 
СКОС предоставят поне същото равнище на 
защита като СКОС, определени в приложение 
№ 2, част А, включително данните и мето­
диката, използвани за извеждането на тези 
СКОС, и категориите повърхностни води, за 
които се прилагат;
в) за сравнение с информацията, посочена 
в т. 1 – границите на количествено опреде­
ляне на аналитичните методи за матриците, 
определени в част А от приложение № 2, 
включително информация за изпълнението 
на тези методи във връзка с минималните 
критерии, съгласно чл. 84 от Наредба № 1 от 
2011 г. за мониторинг на водите;
3. обосновка за честотата на провеждания 
мониторинг в съответствие с чл. 3д – в случай 
че интервалите са по-големи от една година;
4. информацията по т. 1 и т. 2, буква „в“ 
се осигурява от ИАОС/ИО.
(2) Министерството на околната среда и 
водите предприема необходимите мерки, за 
да гарантира, че актуализираните ПУРБ, 
изготвени в съответствие с чл. 159, ал. 1 ЗВ, 
съдържащи резултатите и въздействието от 
мерките, предприети за предотвратяване на 
химическото замърсяване на повърхностните 
води, както и междинният доклад за напредъ­
ка в прилагането на планираните програми 
от мерки в съответствие с § 2б, ал. 1, т. 3 от 
допълнителните разпоредби на ЗВ са публично 
достъпни в електронна форма на интернет 
страницата на Министерството на околната 
среда и водите.
Чл. 3ж. (1) Басейновите дирекции подгот­
вят анализ на дългосрочните тенденции на 
концентрациите на приоритетните вещества, 
изброени в приложение № 2, част А, кои­
то са склонни към натрупване в седимент  
и/или биота, обръщайки специално внимание 
на веществата с № 2, 5, 6, 7, 12, 15, 16, 17, 
18, 20, 21, 26, 28, 30, 34, 35, 36, 37, 43 и 44 от 
приложение № 2, част А.
(2) Анализът по ал. 1 се извършва въз 
основа на мониторинг на състоянието на по­
върхностните води, извършван в съответствие 
с чл. 169а и 169в ЗВ и § 136 от преходните 
и заключителните разпоредби на Закона за 
изменение и допълнение (ЗИД) на ЗВ (ДВ,